ఏకపక్షంగా అన్యాయంగా అవమానంగా రాష్ట్ర విభజన జరిగింది. 58.3 శాతం జనాభా ఉన్న పెద్ద రాష్ర్టానికి 46 శాతం రెవిన్యూతో లోటు బడ్జెట్ రాష్ట్రంగాను, 41.7 శాతం జనాభా ఉన్న చిన్న రాష్ర్టానికి 54 శాతం రెవిన్యూతో మిగులు బడ్జెట్ రాష్ట్రంగాను జరిగిన అసమ విభజనతో ఆంధ్రప్రదేశ్ కష్టాలు మొదలయ్యాయి. ప్రారంభ రెవిన్యూలోటు రూ. 16,200 కోట్లుగా వేసిన అంచనాను కాదని కేంద్ర ప్రభుత్వం కేవలం రూ. 2,303 కోట్లు మాత్రమే విడుదల చేసింది. ఏతావాతా మొత్తంమీద రాష్ట్రం రూ.2.26 లక్షల కోట్ల అప్పుల ఊబిలో కూరుకుపోయింది. మరో పక్క ప్రభుత్వ గణాంకాల ప్రకారమే రాష్ట్రంలో నిరుద్యోగుల సంఖ్య 34.5 లక్షలు. ప్రతి సంవత్సరం కొన్ని లక్షల మంది కాలేజీ విద్య పూర్తిచేసుకొని నిరుద్యోగులుగా మారనున్నారు. ఇలా లక్షలాదిగా నిరుద్యోగులు పొట్టచేతపట్టుకొని ఇతర ప్రాంతాలు, దేశాలు పోతుంటే రానురాను అక్కడ స్థానికుల నుంచి వ్యతిరేకత పెరుగుతున్నది. విభజన హామీల అమలుతోనే రాష్ట్రంలో నిరుద్యోగ సమస్యకు పరిష్కారం లభిస్తుంది. అయితే మూడున్నరేళ్ళయినా కేంద్రం విభజన హామీల అమలులో నిర్లక్ష్యంగా వ్యవహరిస్తోంది. ఎన్నికల సమయంలో విభజన హామీ ప్రకారం ఏపీకి ప్రత్యేక హోదా ఇస్తామని వాగ్దానం చేసిన ప్రధాని నరేంద్ర మోదీ తరువాత ప్రత్యేక హోదాకు కాలం చెల్లిందంటూ చట్టబద్ధత లేని ప్యాకేజీ ఇచ్చి చేతులు దులుపుకున్నారు. తాజాగా 11 రాష్ట్రాలకు వచ్చే పదేళ్ళకు ప్రత్యేక తరగతి హోదా రాయితీలు రూ. 27,413 కోట్లు కేటాయించటంతో ఇన్నాళ్ళూ ఇక ప్రత్యేక హోదా ఏ రాష్ర్టాలకు లేదని చెబుతూ వస్తున్న కేంద్ర ప్రభుత్వంలోని నాయకుల మాటలు పచ్చి అబద్ధాలని తేలిపోయింది. ఇక ప్రత్యేకహోదా ఎంతమాత్రమూ ముగిసిపోయిన అధ్యాయం కాదు. రాష్ట్రంలోని అన్ని ప్రాంతాల్లో పారిశ్రామికాభివృద్ధికి భరోసా ఇవ్వగలిగిన చట్టబద్ధత ప్రత్యేక ప్యాకేజీకి లేదు. ఒక్క ప్రత్యేక హోదా ద్వారానే అది సాధ్యమవుతుంది. ప్రత్యేక హోదా ద్వారా ఒనగూడే అనేక రాయితీలు, ప్రయోజనాల కారణంగా రాష్ట్రంలో త్వరితగతిన పరిశ్రమలఏర్పాటు, ఉద్యోగాల కల్పన జరిగి ఉపాధి అవకాశాలు పెరిగి రాష్ట్రం ఆర్థికంగా నిలబడగలుగుతుంది. జాతీయ ప్రాజెక్టుగా చట్టంలో పేర్కొన్న పోలవం ప్రాజెక్టు విషయంలోనూ సవరించిన అంచనాలకు అనుగుణంగా పెరిగిన రేట్ల ప్రకారం నిధులు ఇచ్చేందుకు కేంద్రం పితలాటకం పెడుతూ నిరాకరిస్తున్నది. వెనుకబడిన ఉత్తరాంధ్ర, రాయలసీమలకు ప్రత్యేక ప్యాకేజీ ద్వారా రూ. 24,350 కోట్లు రావలసి ఉండగా ఇప్పటికి వరకు వచ్చింది కేవలం రూ. 1050 కోట్లు మాత్రమే. రైల్వే జోన్, కడప ఉక్కు కర్మాగారం, దుగ్గరాజపట్నం పోర్టుపై ఇప్పటికీ అతీగతీ లేదు. ఏ దేశం, సమాజం అయినా ఇచ్చిన మాటను నిలబెట్టుకున్న వారిని గౌరవిస్తుంది. గుర్తుపెట్టుకుంటుంది. మన యువత, మన పిల్లల భవిష్యత్తు కోసం ప్రతి ఆంధ్రుడు తమ చరిత్రాత్మక కర్తవ్యంగా భావించి ప్రత్యేకహోదా ఉద్యమానికి మద్దతు తెలపాలి. ఆంధ్రా మేధావులు, విద్యార్థులు, యువజనులు, అన్నివర్గాల ప్రజలు నవంబర్ 20న జరిగే చలో అసెంబ్లీ కార్యక్రమంలో పాల్గొనాలి.అవధానుల హరిప్రత్యేక హోదా విభజన హామీల సాధనా సమితి
ekapakshamgaa anyaayamgaa avamaanamgaa rashtra vibhajana jarigindi. 58.3 saatam janabha unna pedda raashrtaaniki 46 saatam revinyuuthoo lotu budget raashtramgaanu, 41.7 saatam janabha unna chinna raashrtaaniki 54 saatam revinyuuthoo migulu budget raashtramgaanu jarigina asama vibhajanatho andhrapradesh kashtaalu modalayyayi. praarambha revinulotu roo. 16,200 kotluga vesina anchanaanu kaadani kendra prabhutvam kevalam roo. 2,303 kotlu matrame vidudala chesindi. etavata mottammeeda rashtram roo.2.26 lakshala kotla appula oobilo koorukupoyindi. maro pakka prabhutva ganankala prakarame rashtramlo nirudyogula sankhya 34.5 lakshalu. prati samvatsaram konni lakshala mandi callagy vidya poortichesukoni nirudyogulugaa maaranunnaaru. ilaa lakshalaadigaa nirudyogulu pottachetapattukoni itara praantaalu, deshaalu pothunte raanuraanu akkada sthaanikula nunchi vyatirekata perugutunnadi. vibhajana haameela amaluthone rashtramlo nirudyoga samasyaku parishkaaram labhistundi. ayithe moodunnarellayina kendram vibhajana haameela amalulo nirlakshyamgaa vyavaharistondi. ennikala samayamlo vibhajana haami prakaaram epeeki pratyeka hoda istamani vaagdaanam chesina pradhaani narendra modii taruvaata pratyeka hodaku kaalam chellindantu chattabaddhata laeni packagy ichi chetulu dulupukunnaru. taajaagaa 11 rashtralaku vache padellaku pratyeka taragati hoda raayiteelu roo. 27,413 kotlu ketayinchatamto innaalluu ika pratyeka hoda e raashrtaalaku ledani chebutuu vastunna kendra prabhutvamloni naayakula maatalu pachi abaddhaalani telipoyindi. ika pratyekahoda entamaatramuu mugisipoyina adhyayam kaadu. rashtramloni anni praantaallo paarisraamikaabhivrudh bharosa ivvagaligina chattabaddhata pratyeka pyaakaejiki ledu. okka pratyeka hoda dwarane adhi saadhyamavutundi. pratyeka hoda dwara onagude aneka raayiteelu, prayojanaala kaaranamgaa rashtramlo tvaritagatina parisramalaerpatu, udyogaala kalpana jarigi upaadhi avakaasaalu perigi rashtram aardhikamgaa nilabadagalugutundi. jaateeya praajektugaa chattamlo perkonna polavam praajektu vishayamloonuu savarinchina anchanaalaku anugunamgaa perigina retla prakaaram nidhulu ichenduku kendram pitalaatakam pedutuu niraakaristunnadi. venukabadina uttarandhra, raayalaseemalaku pratyeka packagy dwara roo. 24,350 kotlu ravalasi undagaa ippatiki varaku vachindi kevalam roo. 1050 kotlu matrame. railve jon, kadapa ukku karmagaram, duggarajapatnam portupai ippatikee ateegatii ledu. e desham, samajam aina ichina maatanu nilabettukunna vaarini gowravistundi. gurtupettukuntunda. mana yuvata, mana pillala bhavishyattu kosam prati aandhrudu tama charitraatmaka kartavyamgaa bhavinchi pratyekahoda udyamaaniki maddatu telapali. andhra medhaavulu, vidyaarthulu, yuvajanulu, annivargaala prajalu navambar 20na jarige chalo assembley kaaryakramamlo palgonali.avadhaanula haripratyeka hoda vibhajana haameela saadhanaa samiti